Shanghain museo

Shanghain museo (kiin.: 上海博物馆; pinyin: Shànghǎi bówùguǎn) on Shanghain kaupungissa Kiinan kansantasavallassa sijaitseva, maailman tärkeimpiä muinaisen Kiinan taiteen kokoelmia esittelevä museo maailmassa. Sen vuonna 1996 valmistunut läntinen osa sijaitsee Kansan aukiolla, ja tunnetaan nykyisin nimellä Shanghain museo Kansan aukiolla (tai Shanghain museon läntinen museo). Museo on uuden, vuosina 2023-2024 avatun Itäisen toimipisteen jälkeen keskittynyt ulkomaalaista taidetta käsitteleviin teemanäyttelyihin ja yhteistyöhön ulkomaisten instituutioiden ja museoinden kanssa. Alkuperäinen Shanghain museo avattiin vuonna 1952. Vuonna 1996 kokoelmaille valmistui uudempi museorakennus (Shanghain museo Kansan aukiolla), jota oli rakennettu vuodesta 1993. Museon kokoelmat kattavat noin 1 020 000 nimikettä, joista 140 000 on luokiteltu kansallisaarteiksi. Kokoelmat sisältävät muun muassa kolikoita, vaaseja, patsaita ja jade-esineitä. Uudeksi päämuseoksi nousseen Shanghain itäisen museon jälkeen on vuoteen 2030 mennessä aikomuksena rakentaa kolmas museo nimellä Shanghain pohjoinen museo. Katso myös Shanghain itäinen museo Lähteet Aiheesta muualla Kuvia tai muita tiedostoja aiheesta Shanghain museo Wikimedia Commonsissa